D: «Tura aṭas n lmaklat i d-yennulfan i d-ikecmen, yella le choix ama d acu ara tsewweḍ ama d acu ara teččeḍ, aql-aɣ ntett-iten, lamaɛna nekk d wid-ak n zik i ḥemmleɣ aṭas axaṭar d wid-ak i yelhan i iẓiden, ttewwayen akk s lxeḍra n tmurt, lhan i sseḥḥa, ma teddiḍ ar lebṣel n tmurt, laḥcawec-nni akk n tmurt, ticcert n tmurt, tumaṭic kif kif, merra ad ten-idtekkseḍ di tebḥirt, ulac akk ssuq-agi zik mačči am tura d lxeḍra n ssuq ur bninet ur ẓidet, tetteway mebla lawan, nekkeni zik ula d ikesman ama n uɣelmi neɣ n ubeqri neɣ d iyuzaḍ merra n tmurt kessen di lexla, deg udrar, mačči am tura ḥala lalimu, ḥaca tassemt deg-sen almi helken lɣaci, rnu nekkeni zik lmakla-nneɣ akk s zzit n uzemmur».